กฎกระทรวงการขอรับใบอนุญาตและการอนุญาตผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ 3 หรือพิษจากสัตว์ กลุ่มที่ 2 พ.ศ. 2563กฎกระทรวง การขอรับใบอนุญาตและการอนุญาตผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒ พ.ศ. ๒๕๖๓อาศัยอำนาจตามความในมาตรา ๕ วรรคหนึ่ง มาตรา ๒๒ วรรคสอง มาตรา ๒๖ วรรคสอง มาตรา ๓๐ วรรคสาม และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ใบอนุญาต" หมายความว่า ใบอนุญาตผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒มาตรา 2 ข้อ ๒ การยื่นคำขอและการอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่นคำขอโดยวิธีการทางไปรษณีย์ลงทะเบียนตอบรับหรือให้ยื่นคำขอ ณ กรมวิทยาศาสตร์การแพทย์ กระทรวงสาธารณสุขมาตรา 2 หรือสถานที่อื่นตามที่อธิบดีกำหนดโดยประกาศในราชกิจจานุเบกษามาตรา 3 ข้อ ๓ ใบรับคำขอรับใบอนุญาต ใบอนุญาต หนังสือแจ้งกรณีเชื้อโรคหรือพิษจากสัตว์มีระดับความรุนแรงสูงขึ้น หนังสือแจ้งเลิกดำเนินการ และคำขอตามกฎกระทรวงนี้ ให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 1 หมวด ๑ การขอรับใบอนุญาตมาตรา 4 ข้อ ๔ ผู้ใดประสงค์จะผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒ ให้ยื่นคำขอรับใบอนุญาตต่ออธิบดี พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน ในกรณีที่บุคคลธรรมดาเป็นผู้ขออนุญาต (๒) ชื่อและเลขทะเบียนนิติบุคคลมาตรา 4 ในกรณีที่นิติบุคคลเป็นผู้ขออนุญาต (๓) ใบสำคัญถิ่นที่อยู่อาศัย ในกรณีผู้ขอรับใบอนุญาต หรือผู้แทนนิติบุคคลหรือผู้มีอำนาจทำการแทนนิติบุคคล ไม่ได้มีสัญชาติไทย (๔) หนังสือมอบอำนาจในกรณีที่ผู้ขอรับใบอนุญาตไม่ใช่ผู้มีอำนาจลงนามแทนนิติบุคคล (๕)มาตรา 4 เอกสารหรือหลักฐานแสดงลักษณะสถานที่ผลิตหรือมีไว้ในครอบครองเชื้อโรคหรือพิษจากสัตว์ตามประกาศที่ออกตามมาตรา ๖ (๔) (๖) เอกสารหรือหลักฐานแสดงคุณสมบัติของผู้ดำเนินการและผู้มีหน้าที่ปฏิบัติการตามประกาศที่ออกตามมาตรา ๖ (๕) (๗) คำยินยอมให้อธิบดีเข้าถึงข้อมูลตาม (๑) และ (๒) เพื่อประโยชน์ในการตรวจสอบมาตรา 5 ข้อ ๕ ผู้ขอรับใบอนุญาตผลิตเชื้อโรคหรือพิษจากสัตว์ตามข้อ ๔ ให้ยื่นเอกสารหรือหลักฐานเพิ่มเติม ดังต่อไปนี้ (๑) แผนที่แสดงที่ตั้งของสถานที่ผลิตเชื้อโรคหรือพิษจากสัตว์ และสิ่งปลูกสร้างที่อยู่ในบริเวณใกล้เคียง (๒)มาตรา 5 แบบแปลนแผนผังสิ่งปลูกสร้างภายในบริเวณสถานที่ผลิตเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการ ดังต่อไปนี้ (ก) การแบ่งกั้นห้อง เนื้อที่ หรือบริเวณที่ใช้ในการผลิตและที่ใช้ในการเก็บเชื้อโรคหรือพิษจากสัตว์ที่ได้จากการผลิต (ข) ตำแหน่งที่เก็บเชื้อโรคหรือพิษจากสัตว์ที่ได้จากการผลิต (ค)มาตรา 5 ท่อหรือทางระบายน้ำ ระบบ และกรรมวิธีกำจัดน้ำเสียหรือน้ำทิ้ง ในกรณีที่ผู้ขอรับใบอนุญาตตามวรรคหนึ่ง มิได้เป็นเจ้าของสถานที่ผลิตเชื้อโรคหรือพิษจากสัตว์ ให้แนบหนังสือแสดงความยินยอมของเจ้าของสถานที่ผลิตเชื้อโรคหรือพิษจากสัตว์ด้วยมาตรา 6 ข้อ ๖ ผู้ขอรับใบอนุญาตนำเข้า ส่งออก ขาย หรือมีไว้ในครอบครองเชื้อโรคหรือพิษจากสัตว์ตามข้อ ๔ ให้ยื่นเอกสารหรือหลักฐานเพิ่มเติม ดังต่อไปนี้ (๑) แผนที่แสดงที่ตั้งของสถานที่มีไว้ในครอบครองเชื้อโรคหรือพิษจากสัตว์ และสิ่งปลูกสร้างที่อยู่ในบริเวณใกล้เคียง (๒)มาตรา 6 แบบแปลนแผนผังสิ่งปลูกสร้างภายในบริเวณสถานที่มีไว้ในครอบครองเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการ ดังต่อไปนี้ (ก) การแบ่งกั้นห้อง เนื้อที่ หรือบริเวณที่ใช้ในการเก็บเชื้อโรคหรือพิษจากสัตว์ (ข) ตำแหน่งที่เก็บเชื้อโรคหรือพิษจากสัตว์ (๓) รายละเอียดของผู้ขนส่งมาตรา 6 ในกรณีที่มีการขนส่งเชื้อโรคหรือพิษจากสัตว์ ในกรณีที่ผู้ขอรับใบอนุญาตตามวรรคหนึ่ง มิได้เป็นเจ้าของสถานที่มีไว้ในครอบครองเชื้อโรคหรือพิษจากสัตว์ ให้แนบหนังสือแสดงความยินยอมของเจ้าของสถานที่มีไว้ในครอบครองเชื้อโรคหรือพิษจากสัตว์ด้วยมาตรา 7 ข้อ ๗ ผู้ขอรับใบอนุญาตนำผ่านเชื้อโรคหรือพิษจากสัตว์ตามข้อ ๔ ให้ยื่นเอกสารแสดงรายละเอียดของยานพาหนะที่ใช้ในการขนส่ง รวมถึงเส้นทางที่ใช้ในการขนส่งด้วย กรณีที่มีการแวะพัก ให้ยื่นเอกสารที่แสดงรายละเอียดของสถานที่ตั้งของจุดแวะพักด้วยมาตรา 8 ข้อ ๘ เมื่อได้รับคำขอรับใบอนุญาต ให้อธิบดีตรวจสอบคำขอรับใบอนุญาต รวมทั้งข้อมูล เอกสาร และหลักฐานว่ามีความถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคำขอรับใบอนุญาตให้แก่ผู้ขอรับใบอนุญาต หากไม่ถูกต้องหรือไม่ครบถ้วนมาตรา 8 ให้บันทึกความบกพร่องนั้นไว้และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่อธิบดีกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้อธิบดีและผู้ขอรับใบอนุญาตลงนามไว้ในบันทึกนั้นด้วยมาตรา 8 ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่กำหนดตามวรรคหนึ่ง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้อธิบดีจำหน่ายเรื่องออกจากสารบบมาตรา 9 ข้อ ๙ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้อธิบดีพิจารณาคำขอรับใบอนุญาตและตรวจสอบสถานที่ผลิตหรือมีไว้ในครอบครอง เครื่องมือ อุปกรณ์ ภาชนะบรรจุหรือหีบห่อของภาชนะบรรจุ และระบบความปลอดภัยและระบบคุณภาพของการผลิต นำเข้า ส่งออก ขาย นำผ่านมาตรา 9 หรือมีไว้ในครอบครองเชื้อโรคหรือพิษจากสัตว์ให้แล้วเสร็จภายในเก้าสิบวัน ถ้าผู้ขอรับใบอนุญาตมีคุณสมบัติและไม่มีลักษณะต้องห้ามตามมาตรา ๒๓ ให้อธิบดีมีคำสั่งอนุญาต ในกรณีที่อธิบดีมีคำสั่งไม่อนุญาต ให้มีหนังสือแจ้งให้ผู้ขอรับใบอนุญาตทราบมาตรา 9 พร้อมด้วยเหตุผลและสิทธิอุทธรณ์ภายในเจ็ดวันนับแต่วันที่มีคำสั่งไม่อนุญาต เพื่ออำนวยความสะดวกแก่ผู้ขอรับใบอนุญาต อธิบดีจะแจ้งให้ผู้ขอรับใบอนุญาตทราบโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคสองด้วยก็ได้มาตรา 10 ข้อ ๑๐ ในกรณีอธิบดีมีคำสั่งอนุญาต ให้มีหนังสือแจ้งผู้ขอรับใบอนุญาตทราบภายในเจ็ดวันนับแต่วันที่มีคำสั่งดังกล่าว และให้ผู้ขอรับใบอนุญาตชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าว เมื่อผู้ขอรับใบอนุญาตได้ชำระค่าธรรมเนียมใบอนุญาตแล้วมาตรา 10 ให้อธิบดีออกใบอนุญาตให้ตามแบบที่อธิบดีประกาศกำหนด ทั้งนี้ ให้จัดส่งใบอนุญาตให้แก่ผู้ขอรับใบอนุญาตโดยวิธีการทางอิเล็กทรอนิกส์หรือทางไปรษณีย์ลงทะเบียนตอบรับ เว้นแต่ผู้ขอรับใบอนุญาตได้แสดงความประสงค์จะรับใบอนุญาตด้วยตนเอง ในกรณีที่ผู้ขอรับใบอนุญาตไม่ชำระค่าธรรมเนียมภายในระยะเวลาตามวรรคหนึ่งมาตรา 10 ให้ถือว่าผู้ขอรับใบอนุญาตไม่ประสงค์จะรับใบอนุญาต และให้อธิบดีจำหน่ายเรื่องออกจากสารบบ เพื่ออำนวยความสะดวกแก่ผู้ขอรับใบอนุญาต อธิบดีจะแจ้งและออกใบรับแจ้งการชำระค่าธรรมเนียมให้ผู้ขอรับใบอนุญาตโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้มาตรา 11 ข้อ ๑๑ ใบอนุญาตให้มีอายุหนึ่งปีนับแต่วันที่ออกใบอนุญาตมาตรา 2 หมวด ๒ การขอแก้ไขรายการ การอนุญาตให้แก้ไขรายการ และการแจ้งการย้ายหรือเปลี่ยนแปลงสถานที่มาตรา 12 ข้อ ๑๒ ในกรณีผู้รับใบอนุญาตประสงค์จะแก้ไขรายการในใบอนุญาต ให้ยื่นคำขอแก้ไขหรือเปลี่ยนแปลงรายการในใบอนุญาตต่ออธิบดี พร้อมด้วยข้อมูล เอกสาร หรือหลักฐานที่เกี่ยวข้องกับรายการในใบอนุญาตที่ประสงค์จะแก้ไข และข้อมูล เอกสาร หรือหลักฐานอื่นตามที่กำหนดไว้ในแบบคำขอแก้ไขหรือเปลี่ยนแปลงรายการในใบอนุญาตมาตรา 12 ให้นำความในข้อ ๘ และข้อ ๑๐ มาใช้บังคับแก่การพิจารณาคำขอแก้ไขหรือเปลี่ยนแปลงรายการในใบอนุญาตด้วยโดยอนุโลม ทั้งนี้ หากเป็นกรณีที่อธิบดีจะมีคำสั่งอนุญาตให้ย้ายหรือเปลี่ยนแปลงสถานที่ผลิต สถานที่นำเข้า สถานที่ส่งออก สถานที่ขาย หรือสถานที่มีไว้ในครอบครองจะต้องได้ตรวจสอบสถานที่นั้นแล้วมาตรา 12 ในกรณีที่มีการย้ายหรือเปลี่ยนแปลงสถานที่นำเข้า สถานที่ส่งออก สถานที่ขาย หรือสถานที่มีไว้ในครอบครองเป็นการชั่วคราวเพราะมีเหตุจำเป็นเร่งด่วนอันไม่อาจยื่นคำขอตามวรรคหนึ่งได้ ให้ย้ายหรือเปลี่ยนแปลงสถานที่ดังกล่าวเป็นการชั่วคราวได้ และให้แจ้งสถานที่เก็บ รายละเอียดเกี่ยวกับเชื้อโรคหรือพิษจากสัตว์มาตรา 12 และระยะเวลาในการเก็บให้อธิบดีทราบไม่ว่าด้วยวิธีการใดภายในสามวันนับแต่วันที่มีการย้ายหรือเปลี่ยนแปลงสถานที่นั้นมาตรา 3 หมวด ๓ การแจ้งกรณีเชื้อโรค กลุ่มที่ ๓ หรือพิษจากสัตว์ กลุ่มที่ ๒ มีระดับความรุนแรงสูงขึ้นกว่าระดับที่ระบุไว้ในใบอนุญาตมาตรา 13 ข้อ ๑๓ ในกรณีที่ปรากฏในระหว่างการผลิต นำเข้า ส่งออก ขาย นำผ่าน หรือมีไว้ในครอบครองซึ่งเชื้อโรค กลุ่มที่ ๓ หรือพิษจากสัตว์ กลุ่มที่ ๒ ว่าเชื้อโรคหรือพิษจากสัตว์ดังกล่าว มีระดับความรุนแรงสูงขึ้นกว่าระดับที่ระบุไว้ในใบอนุญาต ให้ผู้รับใบอนุญาตปฏิบัติ ดังต่อไปนี้ (๑) หยุดการผลิต นำเข้า ส่งออก ขายมาตรา 13 หรือนำผ่านเชื้อโรคหรือพิษจากสัตว์นั้นทันที (๒) แจ้งให้อธิบดีทราบภายในสามวัน พร้อมด้วยข้อมูล เอกสาร หรือหลักฐานอื่นที่แสดงให้เห็นถึงระดับความรุนแรงของเชื้อโรคหรือพิษจากสัตว์ และวิธีการเพื่อความปลอดภัยและการป้องกันอันตรายต่อบุคคล สิ่งแวดล้อม หรือสาธารณชน รวมทั้งแจ้งความประสงค์ว่าจะศึกษาวิจัยตามมาตรามาตรา 13 ๒๙ หรือไม่ หากไม่ประสงค์จะศึกษาวิจัย ให้ผู้รับใบอนุญาตทำลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕ แล้วให้แจ้งผลการดำเนินการให้อธิบดีทราบภายในสามวันมาตรา 14 ข้อ ๑๔ เมื่ออธิบดีได้รับแจ้งตามข้อ ๑๓ แล้ว ให้พิจารณาข้อมูล เอกสาร หรือหลักฐานอื่นตามข้อ ๑๓ (๒) หากปรากฏว่าเชื้อโรคหรือพิษจากสัตว์นั้นมีระดับความรุนแรงสูงขึ้นและผู้รับใบอนุญาตสามารถปฏิบัติตามมาตรา ๒๙ ได้ และผู้รับใบอนุญาตประสงค์จะดำเนินการต่อไปในระดับความรุนแรงสูงขึ้นมาตรา 14 ให้อธิบดีแจ้งให้ผู้รับใบอนุญาตปฏิบัติตามมาตรา ๒๙ ภายในระยะเวลาที่อธิบดีกำหนด ในกรณีที่ผู้รับใบอนุญาตไม่ปฏิบัติตามมาตรา ๒๙ ภายในระยะเวลาตามวรรคหนึ่ง ให้ถือว่าผู้รับใบอนุญาตไม่ประสงค์จะดำเนินการต่อไปในระดับที่สูงขึ้น และให้ผู้รับใบอนุญาตทำลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕มาตรา 14 และให้แจ้งผลการดำเนินการให้อธิบดีทราบภายในสามวัน ในกรณีที่อธิบดีเห็นว่าผู้รับใบอนุญาตไม่สามารถปฏิบัติตามมาตรา ๒๙ ได้ ให้อธิบดีมีหนังสือแจ้งให้ผู้รับใบอนุญาตทำลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕ แล้วให้แจ้งผลการดำเนินการให้อธิบดีทราบภายในสามวันมาตรา 4 หมวด ๔ การต่ออายุใบอนุญาตและการออกใบแทนใบอนุญาตมาตรา 15 ข้อ ๑๕ ผู้รับใบอนุญาตซึ่งประสงค์จะต่ออายุใบอนุญาต ให้ยื่นคำขอต่ออธิบดีภายในเก้าสิบวันก่อนใบอนุญาตสิ้นอายุ พร้อมด้วยใบอนุญาต ข้อมูล เอกสาร หรือหลักฐานอื่นตามที่กำหนดในแบบคำขอต่ออายุใบอนุญาต เมื่อได้ยื่นคำขอต่ออายุใบอนุญาตแล้วมาตรา 15 ให้ผู้รับใบอนุญาตดำเนินการต่อไปได้จนกว่าอธิบดีจะสั่งไม่อนุญาตให้ต่ออายุใบอนุญาตนั้น ให้นำความในข้อ ๘ ข้อ ๙ และข้อ ๑๐ มาใช้บังคับแก่การพิจารณาต่ออายุใบอนุญาตด้วยโดยอนุโลมมาตรา 16 ข้อ ๑๖ ในกรณีที่ใบอนุญาตสูญหาย ถูกทำลาย หรือเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่ออธิบดีภายในสิบห้าวันนับแต่วันที่ได้ทราบถึงการสูญหาย ถูกทำลาย หรือเสียหายในสาระสำคัญ พร้อมด้วยข้อมูล เอกสาร หรือหลักฐาน ดังต่อไปนี้ (๑) ใบแจ้งความ กรณีใบอนุญาตสูญหาย (๒)มาตรา 16 ใบอนุญาตหรือเลขที่ใบอนุญาต กรณีใบอนุญาตถูกทำลายหรือเสียหายในสาระสำคัญ (๓) ข้อมูล เอกสาร หรือหลักฐานอื่นตามที่กำหนดในแบบคำขอรับใบแทนใบอนุญาต ให้นำความในข้อ ๘ และข้อ ๑๐ มาใช้บังคับแก่การพิจารณาคำขอรับใบแทนใบอนุญาตและการออกใบแทนใบอนุญาตด้วยโดยอนุโลม ในกรณีที่คำขอรับใบแทนใบอนุญาต รวมทั้งข้อมูล เอกสารมาตรา 16 และหลักฐานตามวรรคหนึ่งถูกต้องและครบถ้วน ให้อธิบดีออกใบแทนใบอนุญาตให้แล้วเสร็จภายในเจ็ดวันมาตรา 5 หมวด ๕ การแจ้งเลิกผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒มาตรา 17 ข้อ ๑๗ ผู้รับใบอนุญาตซึ่งประสงค์จะเลิกผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒ ให้แจ้งเป็นหนังสือต่ออธิบดีล่วงหน้าก่อนวันที่ประสงค์จะเลิกดำเนินการดังกล่าว และให้ถือว่าใบอนุญาตนั้นสิ้นอายุนับแต่วันที่ประสงค์จะเลิกดำเนินการนั้นมาตรา 17 เมื่อได้แจ้งเลิกดำเนินการตามวรรคหนึ่งแล้ว ในระหว่างที่ใบอนุญาตยังไม่สิ้นอายุตามวรรคหนึ่ง ผู้รับใบอนุญาตต้องปฏิบัติตามประกาศที่ออกตามมาตรา ๖ (๔) (๕) (๑๐) (๑๑) (๑๒) (๑๓) (๑๔) (๑๕) และ (๑๘) ตลอดระยะเวลาที่ใบอนุญาตยังไม่สิ้นอายุมาตรา 17 ในกรณีที่ผู้รับใบอนุญาตได้แจ้งเลิกการดำเนินการเกี่ยวกับเชื้อโรคหรือพิษจากสัตว์ตามวรรคหนึ่งแล้ว ให้ผู้รับใบอนุญาตทำลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา ๓๕ และให้แจ้งผลการดำเนินการดังกล่าวให้อธิบดีทราบโดยเร็ว และนำใบอนุญาตส่งคืนต่ออธิบดีเพื่อประทับตรายกเลิกใบอนุญาตดังกล่าวต่อไปให้ไว้ ณ วันที่ ๒๙ กรกฎาคม พ.ศ. ๒๕๖๓ อนุทิน ชาญวีรกูล รัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๒ วรรคสอง มาตรา ๒๖ วรรคสอง และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ บัญญัติให้การขอรับใบอนุญาต การอนุญาต อายุใบอนุญาต การต่ออายุใบอนุญาต การออกใบแทนใบอนุญาต การขอแก้ไขรายการ การอนุญาตให้แก้ไขรายการการแจ้งการย้ายหรือเปลี่ยนแปลงสถานที่ในใบอนุญาต และการแจ้งเลิกดำเนินการผลิต นำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๓ หรือพิษจากสัตว์ กลุ่มที่ ๒ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ประกอบกับมาตรา ๓๐ แห่งพระราชบัญญัติดังกล่าวบัญญัติให้ผู้รับใบอนุญาตแจ้งต่ออธิบดีกรมวิทยาศาสตร์การแพทย์ทราบโดยเร็ว ในกรณีที่การดำเนินการผลิต นําเข้า ส่งออก ขาย นําผ่าน หรือมีไว้ในครอบครองเชื้อโรคหรือพิษจากสัตว์มีระดับความรุนแรงสูงขึ้นกว่าระดับที่ระบุไว้ในใบอนุญาต ตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้